fond for kjøsnesfjord

Vedtekter for bruk og forvalting av midlar i samband med utbygging av Kjøsnesfjorden kraftverk

Innhold

[§ 1 HEIMEL, KAPITAL OG AVKASTING 2](#_Toc507057556)

[§ 2 FØREMÅL 2](#_Toc507057557)

[§ 3 STØTTEFORMER 3](#_Toc507057558)

[§ 4 STØTTEVILLKÅR 3](#_Toc507057559)

[§ 5 TILHØVE TIL INTERNASJONALE PLIKTER PÅ STATSSTØTTEOMRÅDET 3](#_Toc507057560)

[§ 6 FORVALTING 4](#_Toc507057561)

[A) Klage på om eit vedtak er lovleg 4](#_Toc507057562)

[B) Forvaltningsklage (partsklage) 4](#_Toc507057563)

[§ 7 ÅRSMELDING 4](#_Toc507057564)

[§ 8 GODKJENNING AV VEDTEKTENE 4](#_Toc507057565)

# § 1 HEIMEL, KAPITAL OG AVKASTING

Kapitalen i fondet er 6 millionar, løyvd av staten som kompensasjon for utbygging i Kjøsnesfjorden. Kapitalen i fondet kan nyttast til lån, medrekna ansvarleg lån, tilskot, og/eller avsetjast til garantifond.

# § 2 FØREMÅL

* Fondet skal først og fremst nyttast til næringsføremål i området rundt Kjøsnesfjorden og Skei.
* Det kan ikkje gjevast støtte til sanering av gjeld eller til drift av bedrifter og kommune.
* Det bør heller ikkje gjevast støtte til verksemder som får større overføringar over statsbudsjettet.

# § 3 STØTTEFORMER

Det kan gjevast støtte i form av lån eller tilskot. I tillegg kan det gjevast tilskot og betinga lån frå avkastinga. Midlane bør ikkje nyttast til å teikne aksjar i private bedrifter.

Dersom det vert teikna kommunale aksjar, kan dei ikkje svara for meir enn 30 % av aksjekapitalen i bedrifta. Denne avgrensinga gjeld ikkje utviklingsselskap, utleigebygg og liknande som kommunen etablerer i samband med private interesser.

# § 4 STØTTEVILLKÅR

Samla finansiering frå fondet til private næringstiltak skal som hovudregel ikkje være meir enn 50 % av samla kapitalbehov for eit prosjekt.

Bedrifter som har motteke støtte frå fondet pliktar å gje opplysningar om dette dersom dei søkjer om meir støtte med offentlege midlar innan utgangen av 3-år perioden.

Støtte til bedrifter i kommunen skal vere innafor grensene som gjeld i forskriftene om støtte frå Statens nærings –og distriktsutbyggingsfond (SND).

# § 5 TILHØVE TIL INTERNASJONALE PLIKTER PÅ STATSSTØTTEOMRÅDET

Bruken av fondet må vere i samsvar med internasjonale reglar som Noreg har slutta seg til på statsstøtteområdet.

# § 6 FORVALTING

Utval for samfunn, næring og kultur er fondstyret.

Fondsstyret kan delegere avgjerdsrett til administrasjonen i Sunnfjord utvikling i kurante saker med tilskotssum opptil kr 100.000. Med kurante saker er her meint liknande saker som fondstyret tidlegare har teke avgjerd i og som det har danna seg praksis for. Praksis frå bruk av det kommunale næringsfondet er eit godt utgangspunkt for denne vurderinga. Utover dette kan fondstyret sjølv definere nærare kva dei meiner med kurante saker.

Fondsmidlane skal plasserast på renteberande konto slik at midlane er disponible til ei kvar tid. Renter og avdrag vert tilbakeførde til fondet.

# § 7 ÅRSMELDING

Det skal kvart år leggast fram melding til kommunestyret om bruken av fondet. Gjenpart av meldinga skal sendast fylkesmannen og fylkeskommunen.

# § 8 GODKJENNING AV VEDTEKTENE

Vedtektene kan endrast etter vedtak i kommunestyret. Kommunestyret sitt vedtak må godkjennast av fylkesmannen.

Kopi av godkjende vedtekter skal sendast til fylkeskommunen.